internet vaartha 135 Views
ముంబై : భారత్‌ రూపాయి మరో సారి భారీగా క్షీణించింది. డాలరుతో రూపాయి మారకం విలువలు 68 రూపాయలకు అధిగమించాయి. 26పైసలు క్షీణించి తాజాగా ట్రేడింగ్‌ ప్రారంభంలోనే మంగళవారం 68.20 రూపాయలుగా చెలామణీ జరిగింది. అమెరికా డాలర్లకు దిగుమతిదారు లు, బ్యాంకుల నుంచి ఎక్కువ డిమాండ్‌ రావడంతో రూపాయి భారీగా క్షీణించింది. అంతేకాకుండా ఈక్విటీ మార్కెట్ల నుంచి ఎక్కువశాతం విక్రయాలు జరగడంతో డాల రుకు భారీ డిమాండ్‌ వచ్చింది. అయితే డాలర్‌ చెలామణీ కొన్ని దేశాల కరెన్సీలతోపోలిస్తే నీరసించడం రూపాయి పతనంకు కొంతమేర కట్టడికి అవకాశం కలిగింది. సోమవారం నాటి ట్రేడింగ్‌ను చూస్తే రూపాయి మారకం విలువలు 30 పైసలు క్షీణించి 67.94రూపాయలుగా ముగిసింది. అమెరికా కరెన్సీకి బ్యాంకులు, దిగుమతిదారులనుంచే ఎక్కువ డిమాండ్‌ కనిపించడం ఇందుకు ప్రధాన కారణం. అంతేకా కుండా ఈక్విటీమార్కెట్లలో జోరుగా సాగిన అమ్మకాలు కూడా డాలర్‌కు డిమాండ్‌ను పెంచాయి. ఈక్విటీ పెట్టుబడులన్నీ డాలర్‌ ప్రామాణికంగానే జరుగుతుండటంతో అమెరికా కరెన్సీ భారత్‌ రూపాయిని మరింత దెబ్బతీసింది. మంగళవారం బిఎస్‌ఇ సెన్సెక్స్‌ ప్రారంభంలోనే 373.95 పాయింట్లు దిగజారింది. దీన్నిబట్టి ఈక్విటీ మార్కెట్లలో అమ్మకాలు ఎక్కువ ఒత్తిడితెచ్చినట్లు స్పష్టం అవుతోంది.